Ieuan Llwyd ab y Gargam

Un o Feirdd yr Uchelwyr oedd Ieuan Llwyd ab y Gargam (bl. tua 1400).Gwaith Dafydd y Coed a beirdd eraill o Lyfr Coch Hergest, gol. R. Iestyn Daniel (Aberystwyth, 2002), Rhagymadrodd

Bywgraffiad
Ychydig a wyddom am y bardd ac rydym yn dibynnu yn bennaf ar dystiolaeth ei gerdd i Hopcyn ap Tomas o Ynysforgan am ein gwybodaeth. Dyma'r unig gerdd gan y bardd sydd wedi goroesi. Cedwir y gerdd mewn rhan o Lyfr Coch Hergest a ychwanegywd ato tua'r flwyddyn 1400 pan fu ym meddiant Hopcyn. Rhaid felly ei fod yn ei flodau cyn hynny. Mae llinell yn y gerdd honno yn awgrymu ei fod yn fardd o Wynedd. Ceir dogfen sy'n rhestru'r gwrthryfelwyr o Ynys Môn a ymladdodd dros Owain Glyn Dŵr ac a ildiodd yn ddiweddarach sy'n cynnwys un jem lloyd brydydd ('Ieuan Llwyd Brydydd') ac mae'n bosibl mai Ieuan Llwyd ab y Gargam a olygir.

Cerdd
Mae cerdd Ieuan yn un o bum awdl foliant i Hopcyn ap Tomas sydd wedi goroesi; ceir awdlau eraill iddo gan Llywelyn Goch ap Meurig Hen, Dafydd y Coed, Madog Dwygraig, a Meurig ab Iorwerth.

 Llyfryddiaeth 
Gwaith Dafydd y Coed a beirdd eraill o Lyfr Coch Hergest, gol. R. Iestyn Daniel (Aberystwyth, 2002)

Cyfeiriadau

Categori:Beirdd Cymraeg
Categori:Beirdd yr Uchelwyr
Categori:Genedigaethau'r 14eg ganrif
Categori:Gwrthryfelwyr o Gymru
Categori:Llenorion y 14eg ganrif o Gymru
Categori:Llenorion y 15fed ganrif o Gymru
Categori:Marwolaethau'r 15fed ganrif
Categori:Pobl o Ynys Môn